Rīgā Datums skatāms laika zīmogā

**LĒMUMS Nr.14/1-1**

**Par valsts** **SIA “Latvijas Televīzija” par Sabiedriskā pasūtījuma**

**grozījumu apstiprināšanu**

Pamatojoties uz Sabiedrisko elektronisko plašsaziņas līdzekļu likuma 17.panta pirmās daļas 8.punktu, Sabiedrisko elektronisko plašsaziņas līdzekļu padomes (turpmāk – Padome) Nolikums par sabiedriskā pasūtījuma daļas, kuru pilda sabiedriskie elektroniskie plašsaziņas līdzekļi, finansējuma izlietojuma un atskaitīšanās principiem 11.5.punkta un 12.punkta noteikumiem, kā arī ņemot vērā valsts SIA “Latvijas Televīzija” (turpmāk – LTV) vēstulēs Nr. 83/1-5.2. no 12.10.2021; Nr.89/1-5.2. no 01.11.2021; Nr.91/1-5.2. no 15.11.2021. iesniegtos priekšlikumus 2021.gada sabiedriskā pasūtījuma grozījumiem, kā arī un vēstulēm pievienotus dokumentus un saskaņā ar 2021.gada 17.novembra Sabiedrisko elektronisko plašsaziņas līdzekļu padomes sabiedriskā elektroniskā plašsaziņas līdzekļa VSIA “Latvijas Televīzija” revīzijas komisijas ziņojumu (turpmāk – Ziņojums) noteikto un ar LTV vēstuli Nr. 92/1-5.2. no 22.11.2021. iesniegtos precizējumus, Sabiedrisko elektronisko plašsaziņas līdzekļu padome (turpmāk – Padome),

**konstatē**:

* atbilstoši revīzijas komisijas ziņojumā noteiktajam un saskaņā ar LTV sniegto informāciju attiecībā uz pozīcijām, kurās stundu un finanšu plāna izmaiņas pārsniedz pieļaujamo deviācijas 10% robežu, kā arī ņemot vērā LTV vēstuli Nr. 92/1-5.2. no 22.11.2021., kurā tā, atsaucoties uz 2021.gada 12.oktobra vēstuli Nr. 83/1-5.2., 2021.gada 01.novembra vēstuli Nr. 89/1-5.2 un 2021.gada 15.novembra vēstuli Nr. 91/1-5.2, precizē kopējo gada raidapjomu pielikumā Nr.1 un pielikumā Nr.1 lineārais, 2021.gada 9 mēnešos notikušās izmaiņas noslēgtajos līgumos, finansējuma apmēros, projektu un pasākumu plānos ir būtiskas, salīdzinot ar iepriekš apstiprinātu sabiedrisko pasūtījumu 2021.gadam un iepriekš apstiprinātajiem grozījumiem.

Ņemot vērā iepriekš minēto, Padome

**nolemj:**

1. Apstiprināt valsts SIA “Latvijas Televīzija” grozījumus sabiedriskā pasūtījuma plānā 2021.gadam un uzdot revīzijas komisijai turpināt seko līdzi 2021.gada sabiedriskā pasūtījuma izpildei.
2. Informēt par šo lēmumu valsts SIA “Latvijas Televīzija” valdi.
3. Par atbildīgo Padomes locekli šī lēmuma izpildes kontrolei noteikt Jāni Eglīti.

Lēmums (bez pielikumiem) sagatavots un parakstīts elektroniski uz 2 (divām) lapām.

Pielikumā:

1. *Sabiedrisko elektronisko plašsaziņas līdzekļu padomes sabiedriskā elektroniskā plašsaziņas līdzekļa VSIA “Latvijas Televīzija” revīzijas komisijas ziņojums uz 2 lapām;*
2. *Pielikums Nr.1 Lineārais “Sabiedriskā pasūtījuma plāns un izpilde 2021. gadā VSIA "LATVIJAS TELEVĪZIJA”; Pielikums Nr. 1 rediģēts “Sabiedriskā pasūtījuma plāns un izpilde 2021. gadā VSIA "LATVIJAS TELEVĪZIJA”; Pielikums LSM “Pielikums Nr.1.2B NEPLP Nolikumam par sabiedriskā pasūtījuma daļas, kuru pilda sabiedriskie elektroniskie plašsaziņas līdzekļi, finansējuma izlietojuma principiem”; Pielikums 10 forma “Nolikuma par sabiedriskā pasūtījuma daļas, kuru pilda sabiedriskie elektroniskie plašsaziņas līdzekļi, finansējuma izlietojuma principiem; Pielikums Nr.2 “Digitālais saturs”; .*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU